Produksieskatting vir 2020 se somergewasse nóg hoër aangepas - AgriOrbit
Home Agri News Produksieskatting vir 2020 se somergewasse nóg hoër aangepas
Die oppervlakte- en vierde produksieskatting vir 2020 se somergewasse is pas deur die Nasionale Oesskattingskomitee vrygestel.
Lees dit in Engels.
Die grootte van die verwagte kommersiële mielie-oes is op 15,589 miljoen ton gestel, wat 2,42% of 367 890 ton meer is as die vorige skatting van 15,222 miljoen ton. Die skatting van die oppervlakte onder mielies is 2,611 miljoen hektaar, terwyl die verwagte opbrengs 5,97t/ha is.
Die geskatte mielie-oes is 38% groter as die 2019-oes. Die drie belangrikste mielieproduserende gebiede, naamlik die Vrystaat, Mpumalanga en Noord-Wes, gaan na verwagting 84% van die 2020-oes produseer.
Die oppervlak onder witmielies is 1,616 miljoen hektaar en vir geelmielies is die oppervlak 994 500 hektaar.
Die produksieskatting van witmielies is 9,075 miljoen ton, 3,36% of 295 390 ton meer as die 8,779 miljoen ton van die vorige skatting. Die opbrengs van witmielies is 5,61t/ha. In die geval van geelmielies is die produksieskatting 6,514 miljoen ton, wat 1,13% of 72 500 ton meer is as die 6,442 miljoen ton van die vorige skatting. Die opbrengs van geelmielies is 6,55t/ha.
Die produksieskatting vir sonneblomsaad is verhoog met 4,75% of 34 750 ton na 765 960 ton. Die oppervlakteskatting vir sonneblomsaad is 500 300 hektaar, terwyl die verwagte opbrengs 1,53t/ha is.
Die produksieskatting van sojabone is onveranderd gelaat op 1,291 miljoen ton. Die geskatte oppervlakte beplant van sojabone is 705 000 hektaar en die verwagte opbrengs is 1,83t/ha.
Die verwagte grondbone-oes is ook onveranderd gelaat op 62 470 ton. Vir grondbone is die oppervlakteskatting 37 500 hektaar, terwyl die verwagte opbrengs 1,67t/ha is.
Die produksieskatting van sorghum is 135 685 ton, wat 2,30% of 3 200 ton minder is as die 138 885 ton van die vorige skatting. Die oppervlakteskatting vir sorghum is 42 500 hektaar, en die verwagte opbrengs is 3,19t/ha.
In die geval van droëbone is die produksieskatting 71 050 ton wat 0,46% of 330 ton minder is as die vorige skatting. Die oppervlakte beplant met droëbone is 50 150 hektaar, en die verwagte opbrengs is 1,42t/ha.
Neem asseblief kennis dat die vyfde produksieskatting vir somergewasse vir 2020, op 25 Junie 2020 vrygestel sal word. – Nasionale Oesskattingskomitee
Klik hier om die vorige maand se produksieskatting vir 2020 se somergewasse te besigtig.
Previous articleSouth Africa can expect bigger summer grains and oilseeds crop
Next articleEvonik becomes exclusive distributor of ProPhorce™ SR 130 in SA
Poultry industry supports traders and communities during lockdown